
Pîrozbahî 

24'ê Gulana 2009'an, sêyemîn salvegera weşana 
televîzyona TISHK'ê ye. Bi vê hilkevtê, em 
pîrozbahiyên xwe ên herî germ û gurr pêşkêşî 
rêveber û xebatkarên televîzyona TISHK'ê dikin û 
di xebata wan de serkevtinê dixwazin... 

Desteya Weşana Agirî 

► Di 12'ê Hezîrana 2009'an de, 
şanogeriya hilbijartinên Serok 
Komariya rejîma Îslamî birêve diçe. Di 
hemû hilbijartinên ku piştî şoreşa 
neteweyên îranê ya sala 1979'an de 
hetine organîzekirîn, esl û mercên 
herî serekî û destpêkî ên hilbijartinên 
azad û demokratîk nehatine parastin. 
Rejîma Komara Îslamî ji hilbijartinan 
weke alavekê tenê bona nîşandana 
rewatiya rûyekî a xwe mifahê distîne 
û bi wan şanogeriyan dixwaze raya 
giştî bixapîne. 

Li bajarên Kurdistana îranê bazara 
vê gerra şanogeriya hilbijartinên 
rejîma Komara Îslamî sar e û 
çavnihêrî tê kirin weke carên berê 
kurd bi kêmî beşdarî hilbijartinan 
bibin. 

Baykut û beşdarînekirin di dehemîn 
gerra hilbijartinên Serok Komariya 
rejîma Îslamî a îranê erkeke n' 

Bi zike birçi, 
didanan disû 

Xeteriyên 
Tundûtûjiya 
Pêkhateyî... 

ye. Nivîs û hevpeyîna taybet li 


rtinan di vê hejmara Agirî de bixwînin... 


Kerîm Perwîzî, endamê Deftera Siyasî ya PDKÎ di hevpeyvîneke taybet de ji bo 
Agirî, li ser rojeva hilbijartinên gerra dehem a Serok Komariya Iranê dipeyive: 

“Serokên rejîma Komara Îslamî bi hûr û girên wan bas 
ji vê yekê kirine ku bingeh ji wan re parastina rejîmê ye 
û bona parastina rejîmê jî hewce ye ku herî zêde xelk di 
hilbijartinan de beşdariyê bikin, êdî ji kî re deng didin, 

ne girînge Hevpeyvîn di R. 2 - 3'an de 

Kerîm Perwîzî, endamê Deftera Siyasî ya PDKÎ di hevpeyvîneke taybet de ji bo Agirî, li ser rojeva 
hilbijartinên gerra dehem a Serok Komariya îranê dipeyive: 

/\ • /V • /V /V 


“REJIMA WILAYETA FEQIH TU FIRSEND U DERFETEKE 


BONA GUHARTiNAN NADE, TENÊ DERFETA DORANDINÊ 


Roja înê, 12'ê Hezîrana 2009'an, dehemîn gerra şanogeriyên 
hilbijartinên Serok Komariya îranê dê birêve biçin. Ji bo bas û nîqaş li 
ser rojeva hilbijartinên vê gerrê û haydarbûn ji helwest û siyasetên 
PDKÎ û partiyên din ên Kurdistana îranê derbarê hilbijartinên rejîma 
Komara Îslamî, me hevpeyvînek taybet bi Kerîm Perwîzî, endamê 
Deftera Siyasî a PDKÎ re pêk anî. Eva jêr deqa wê hevpeyvînê ye: 

Hevpeyvîn: Azad Kurdî 


N irxandina we li ser rewş û 
rojeva dehemîn gerra 
hilbîjartînên Serok Komariya 

îranê çawa ye? 

Kerîm P: Berî her tiştî divêt wê yekê 
bibêjim, ewa ku di bin desthilatdariya 
rejîma Wilayeta Feqîh a îranê de tê 
meşandin, ne hilbijartin e, belkî 
şanogeriyek bi navê hilbijartinê ye ku hemû 
pîvan û normên demokratîk ên hilbijartinê 
jê hatiye standin û naveroka wan hatiye 
vala û betalkirin û bi formeke berevejî 
hilbijartinan birêve diçe ku ewê/a li îranê 
jiyabe û ji nêzîk ve bûyerên siyasî ên îranê 
mêze dike, dizane ku tiştek bi navê 
hilbijartinê nahê meşandin. 

Ev dewre ji şanogeriya hilbijartinê di 
Komara Îslamî de di rewşeka taybetî a wê 
rejîmê de tê rêvebirin û pirr dişibe gerrên 
berê û hindek jî cudahiyên hûr û biçûk 
hene. Li ser rewşa taybetî a birêveçûna vê 
dewreya bi nav hilbijartinan de, hewce dike 
em bi kurtî qala rewşa siyasî a hundir û 
derveyî îranê bikin. Di asta derve û 
siyaseta rejîmê tevî welatên derdor û 
cîhanê de, wek hemû dizanin, rejîma Îslamî 
a îranê bi tevahî di berxwedaneke siyasî bi 
pirraniya welatên herêmê û herwiha 
welatên Rojavayî de ye û li ser du pirsên 
girîng ên terorîzm û çeka tevkuj, rejîma 
Komara Îslamî yê ketiye berxwedaneke 
çarenivîssaz û di asta welatên deverê de jî, 
bi piştgirîkirina eşkere ji girûpên tundajo û 
maytêkirinên xwe yên nerewa, fitne û 
ajawe di nawçeyê de çêkiriye û herî zêde 
weke rejîmeke serberedayî û bi xeter tê 
naskirin. 

Di asta siyaseta hundirê welat de jî, her 
çiqas dem dibihure, rejîm zêdetir tevî 
kirîzên aborî, siyasî û civakî berbirû dibe û 
hemû ew qeyranên ku bi xwe çavkanî û 
sedemê sereke^ yê serhildana wan e, 
berçêla civaka îranê girtine û çirsgirêk û 
giriftên zaf ji bo rejîma Komara Îslamî pêk 
anîne û civaka îranê bi hemû çîn û qatan û 
tev neteweyên zilmjêkirî li îranê, ji vê 
rejîmê nerazî ne û heta diçe xebat a tex û 
gatên cuda cuda û netewên kedlêxwarî ên 
îranê xurt dibe û rejîm jî serkut û qirkirinê 
zêdetir dike. 

Di rewşeke wisa de, rejîma Komara 
Îslamî van binav hilbijartinan rêve dibe, 
hilbijartinek ku gellek dişibe şanogeriyên 
berê, bi wê ferq û cudahiyê ku di fend û fêl 


û şanogeriyên xwe de hinek guhartin kirine 
û bona tevlihevkirina dengê xelkê û 
rakêşandina wan bo ser sindoqên 
dengdanê^ bona rewayî û berheqîdan bi 
Komara Îslamî, hindek propagandayên 
savîlke û xapîner bi kar anîne. Cudahiyek 
din a vê gerrê sarbûn û guhnedana xelkê bi 
propagandayên rejîmê û berbijarên wê ye 
û hezkirinek wisa xuya bona beşdarîkirin di 
wan şanogeriyan de tune ye, lewraj>êşdîtin 
tê kirin, şanogeriya rejîma Komara Îslamî di 
vê dewreyê de, ji aliyê xelkê ve pirr kêmtir 
ji carên berê bal û guh pê bihête dan û 
hejmareke kêm di roja dengdanê de li ser 
sindoqên dengdanê de amade bibin. 

• Gellek bas ji nedemokratîkbûna 
hilbijartinan û neguncana 

hilbijartinan di sîstema Komara Îslamî 
de tevî pîvanên demokratîk tê kirin, li 
gora kîjan pîvan û mercan, ev 
hilbijartinane nedemokratîk in? 



Kerîm P: Hilbijartinên demokratîk 
xwediyê hinek bingehan in û divêt xwediyê 
çendîn taybetmendiyan jî bin heta ku hemû 
prosesa hilbijartinê weke diyardeyeke 
demokratîk derkeve rojevê û vîn û îradeya 
azad a xelkê nîşan bide. 

Hilbijartinek demokratîk berî her tiştî 
hewceyî bi zemîneyek siyasî - civakî a 
demokratîk heye. zemîneya siyasî ya 
demokratîk bi wê wateyê ku siyasetkirin û 
beşdarîkirin di siyasetê de demokratîk be. 
Bona wê demokratîkbûnê jî pêwîst e ku 
hemû takekesan di nava civakê de azadiya 
siyasî hebin û xwediyê mafê siyasî yê wek 
hev bin û ji bo piraktîka siyasî, xwediyê 
alavên hewce yên weke partiyên azad û 
demokratîk, ragehandina azad, sendîka û 
rêxistinên sivîl û wd... bin, heta ku bikarin ji 
rêya wan alavan ve xwestek û daxwazên 


xwe bêy sansor û tirsê bînin rojevê û bixin 
ser hev û berhevbûna çand partiyên xwedî 

pêgeh û nifûz ên xelkî, weke komdengiya 
takekesên azad derdikeve holê. 

Bestêna civakî jî bi wê manayê ye ku 
takên civakê bikarin û derfeta beşdarîkirin 
wekhev û serbest di jiyana civakî û aborî de 
hebin û bi piştevaniya hevta a aborî û 
civakî bikarin di proseyên siyasî de beşdar 
bibin û bestêna civakî a demokratîk rêyê ji 
cudahîdanan û tevlihevî di prosesên siyasî 
de bigre. 

Dema ku ern^wan tiştane digel rewşa 
îranê û Komara Îslamî dinirxînin, cudahiyên 
zaf ji em re derdikevin holê, ji nebûna 
azadiyên takekesî û azadiya raderbirrîn û 
gotinê bigre heta serbestbûna partiyên 
rasteqîne ên azad heta digihîje îmkan û 
derfeta pere û aborî a berfireh li ber destê 
berbijarên rejîmê û heta digihîje derew û 
fend û fêlbazî û soz û qewlên derewîn ji 
aliyê berendamên cur bi cur tên dayîn. Soz 
û peymanên derewîn di vê rejîmê de wisa 
jê hatiye ku tevlihevkirin û derewkirin yê 
bûye kultûreke siyasî û xelk bi vê yekê 
elimîne ku her carê di her binav 
hilbijartinekê de derew û virrên zaf û yên 
nû ji berendamên rejîmê bibihîzin. 

Cuda ji bestêna siyasî -^civakî, proseya 
hilbijartinan di Komara Îslamî de tevî 
pîvanên demokratîk li hev nahê. Her di 
yekem pêngava xweberbijarkirina kesekê ji 
bo Serok Komariyê li gor qanûna jejîmê, 
beşa herî zêde a xelkê û neteweyên îranê ji 
mafê xweberendamkirinê bêpar dibin, ji ber 
ku li gora qanûnên wê rejîmê tenê xwediyê 
Ola Şîe a donzdeh Îmamî yê bawermend bi 
Wilayeta Feqîh ew jî li cura wê ya 
"mutleqe" (reha) mafê xweberbijarkirinê 
heye ku ev cure kesane di îranê de pirr 
kêm in û di nava wan de jî kesanek ji fîltera 
Konseya Parêzvan re derbaz dibin ku 
pêbendbûna xwe ya bi piratîk û kiryar ji bo 
Weliyê Feqîh û rejîma wî selimandibin û di 
nava wan cure kesane de jî ku ew 
taybetmendî wan bi xwe ve digire, divêt 
berî hemû tiştekê dilê Weliyê Feqîh bidest 
xistibe heta bikarin xwe berendam bikin, di 
vir de ye ku Jnenekbûna hilbijartinan di 
rejîma Komara Îslamî de derdikeve holê. 

Li gora van tiştên ku me bas kirin, di rastî 
de rejîma Komara Îslamî ji xelkê re dibêje, 
we hizr û têgihîştina vê yekê çi nine ku hûn 
bi xwe Serok Komar ji xwe re hilbijêrin, em 
dê di nava dar û destekên xwe de, çend 
kesan destîşan bikin û em dê ji we re 
bibêjin ku deng bi ji kîjanî re bidin çêtir e! 

Komedîbûna hilbijartinên wê rejîmê bi 
soz û qirarên derewîn yên berendaman 
dom dike û di dawiyê de jî, rejîmê kî pê baş 
be li sindoqên dengdanê derdixe û dibêje 
eva hilbijartiyê xelkê ye! Ne aliyekî bêtagir 
heye ku çavdêriyê bi ser hilbijartinan bike! 
Ne ewa ku heta guh bidin gazinde û 

şikayetên mohreyên xwe jî. Di gerra borî de 
me dît ku Refsencanî ku bi xwe yek ji 
kolekeyên rejîma Komara Îslamî tê 
binavkirin, ew qas ji wê şanogeriyê komedî 
bêzar bû û digot ku di dengdanê de 
destwerdan hatiye kirin ku şikayet û 
gazindeyên xwe birin cem Xwedê! 

• PDKÎ û KOMELE di daxuyaniyeke 
hevbeş de ev gerra hilbijartinan 
baykut kirin, çima baykut? 

Kerîm P: Her wek min berê^qal kir, 
hilbijartineke azad û rasteqîne di îranê de 
birêve naçe. Lê du tiştên giring hene ku 
divêt em bi wan zêde bikin. Yekem eva ku 
di sîstema Komara Îslamî de li gora yasa û 
îdeolojiya rejîma desthilatdar, Weliyê Feqîh 
desthilata reha û bêsînor heye û li serweyî 
tev qanûnan e. Berpirsê hemû hêzên 
leşkerî ye, diyarîkirina siyaseta stiratejîk û 
siyaseta derve û diyarîkirina berpirsiyarê 
ragihandin û Rêxistina Deng û Reng a wê 
rejîmê û diyarîkirina siyaseta aborî û 
diyarîkirina berpirsên dezgeha dadê û 
endamên Şêwra Nobedar û Civata 
Diyarîkirina Berjewendiyên nîzamê û 
berpirsê Civata Şoreşa Çandî û wd... li sûyê 
wî ye. Bi kurtî, di îranê de hemû desthilat 
di bin çengên Weliyê Feqîh de ye û Serok 
Komar di sîstemeke wisa de tenê divêt 
birêveberê fermanên Weliyê Feqîh be. Her 
weke di serdemê senaryoya reformxwazên 
rejîma Komara Îslamî de jî Xatemî îtiraf bi 
vê yekê kir ku Serok Komar tenê 
tedarukatçî ye û tu tiştek din nine. Di 
sîstemeke wisa de ku hilbijartinên derewîn 
jî tê de tên meşandin, ez bawer im her 
kesekî azadîxwaz, biwêr û negirêdayî bi 
rejîmê û nexapandî, dê vê şanogeriyê 
baykut bikin û henekan bi viyan û aqilê xwe 
nakin. 

Tişta duyê ku di vê gerra hilbijartinan de 
berçav e, berendam bi^ xwe ne. Çar kesên 
berbijarkirî ên rejîma Îslamî a îranê ji bo 
posta Serok Komariyê, heke em ji bangeşe 
û propagandayên derewîn ên wan bigerin û 
perde li ser virr û derewên wan hil bidin, 
cudahiyek wilo di navbera wan de nahê 
xuyakirin û em vîn û îradeyekê di wan de 
nabînin ku rêzê ji bo dengê xelkê danên. 
Ew her çar kes ji mohreyên herî xweyî û ên 
di nava dezgeha Wilayeta Feqîh de ne. 
Nemaze li hember neteweyên bindest, ji 
birêveberên talan û tawanan bûne û 
derbazbûyî û karnameyeke pirr reş û dijî 
gelî hene. 

• Çend kes û aliyên kurd li 

Kurdistana îranê, bangeşeyê ji bo 
beşdarîkirin di hilbijartinan û piştgirî 
ji berendaman vê gerrê dikin. Gelo ev 
helweste bi zirar yan bi qazancê 
tevgera rizgarîxwazî û 

demokrasîxwaziya Kurd di Rojhilatê 
Kurdistanê de ye? 

Kerîm P: Ewa ku em niha di qada 
siyaseta Kurdistana Rojhilat de dibînin ku 
çendîn kesayetî û çend aliyên Kurdî ku her 
parek ji wan piştevaniyê ji beşek ji 
berendamên rejîmê dikin, tiştek nû di 
azmûna xebatê di Kurdistana îranê de nine. 
Niha em mêze dikin kesanek piştgiriyê ji 


Ehmedînejad dikin, kesanek jî piştgiriyê ji 
Mûsewî dikin yan kesanek din piştevaniya 
xwe ji Kerûbî xuya kirine, eva tiştek 
dubarekirî a salên borî ên xebat li dijî 
Komara Îslamî ye û her carê bi awayekê 
xwe derdixe holê, lê renge ew kes nehên 
guhartin. 

Di heyamê 30 sal ji hatne serkarê rejîma 
Komara Îslamî û xebat û berxwedana 
neteweya Kurd de, tiştên cur bi cur hatine 
ceribandin û di her qonaxekê de tevgera 
azadîxwaz û neteweyî tevî rewşeke nû û liv 
û tevgereke cuda berbirû bûye. Di destpêka 
desthilatdariya rejîma Komara Îslamî de ku 
Xumeynî fermana Ghadê li dijî Kurd îlan kir 
û neteweya Kurd jî berxwedaneke bêmînak 
û pirr şan û şeref meşand, kes û aliyên 
wisa peyda bûn ku bizava neteweyî - 
demokratîk a Kurd bi şerxwaziyê tawanbar 
dikirin û degotin divê Kurd biçe hembêza 
Komara Îslamî!! Pasdarên rejîmê jî bi top û 
tankan gund û bajarên Kurdistanê kavil û 
wêran dikirin û wan kesan jî bi gotin û 
siyasetên xwe yên şaş dixwastin refên 
xebata gel tevlihev bikin, dîrokê nîşan da kî 
serbilind e û kî jî bi xirabî nav tê birin. 

Di salên dawiya wê de jî Kurd û Kurdistan 
li ser pêyan û bi serbilindî sekinî û kesanek 
ku ji hêla Komara Îslamî hatibûn xapandin, 
tevlî refên xebatê bûn, di refa xebatê de jî 

♦-♦ 

Kerîm Perwîzî: 

“Di îranê de hemû desthilat 
di bin çengên Weliyê Feqîh 
de ye û Serok Komar di 
sîstemeke wisa de tenê divêt 
birêveberê fermanên 
Weliyê Feqîh be” 

kesên wilo jî peyda bûn ku bi dijmin dihatin 
xapandin yan kes û aliyek wiha peyda dibû 
ku li xebat û dijwariyên wê mandî dibû û li 
pey hêcetekê bona veheviyan di bin sîbera 
Komara Îslamî de digeram 
Niha jî rejîma Komara Îslamî her heman 
rejîm e, tenê ewa ye ku hov û direndîtiya 
wê zêdetir bûye û propaganda û şeklên wê 
yên xapandinên hinek guhertiye. Nexa ne 
sîstema Komara Îslamî guheriye, ne keys û 
derfeta guhartinê dide, ne hêzek di nav dilê 
Komara Îslamî de perwerde bûye ku li dijî 
wê rejîmê lê helbigere, ne jî hêviyek bona 
çaksaziyan di nava rejîma Wilayeta Feqîh 
de tê dîtin. Serokên rejîma Komara Îslamî 
bi hûr û girên wan bas ji vê yekê kirine ku 
bingeh ji wan re parastina rejîmê ye û bona 
parastina rejîmê jî hewce ye ku herî zêde 
xelk di hilbijartinan de beşdariyê bikin, êdî 
ji kî re deng didin, ne girînge. 

Ji bo rejîma Îslamî a îranê girîng 
beşdarîkirina xelkê û aliyan di wê 
şanogeriyê de ye, heta ku xwe bi rejîmeke 
xwedî rewatî û pêgeh û xelkî nîşan bidin û 
aliyên dûrketî ji rejîmê jî ber bi aliyê rejîmê 
rakêşineve û bi sere telikekê, wan bi 
çarenivîsa rejîma xwe ve girê bidin. 

Nexa hemû dizanin û li gora ceribîna 30 
saliya rejîmê yê derketiye holê ku tev 
derewên serdemê şanogeriya hilbijartinan 

tenê xapandin in, ne çi tiştek din û rejîmê û 
berendam û mohreyên wê di derewkirin û 
fêlbazî û xapandinan de destek bilind û 
bêmînak hene. Propagandaya hin kes û 
aliyên Kurdî ji bo^ her yek ji berbijarên 
rejîma Komara Îslamî ku hemû her 
mohreyên giring ên wê rejîmê ji bo tawan, 
kuştin û talankirinê bûn, tu qazancek ji bo 
Kurd û xebata rewa û berheq a Kurd tê de 
nine û ewa ku ew kesane yan bi zanebûn û 
bi nezanebûn dikin, diçe xizmet bi 
berjewendiyên rejîmê bona têkdana refa 
xebata yekhelwestiya Kurd li hember rejîma 
serberedayî a Komara Îslamî û dizanin ku 
rejîma Wilayeta Feqîh tu firsend û 
derfetekê bona guhartinan nade, tenê 
derfeta dorandinê dide. 

• Bi berçavgirtina sefera vê dawiyê 
a rêberê olî yê rejîmê ji bo parêzgeha 
Kurdistanê û piştre jî bi anîne berbasa 
mafê kêmaniyên olî û bi gotin wan 
mafê "eqwam" an ji aliyê Kerûbî û 
heta qasekê jî Mûsewî û her wiha ji 
ber hebûna rewşa serkutkirinê, gelo 
xelkê Kurd dê weke caran, 
hilbijartinên vê carê jî baykut bike? 

Kerîm P: Di vê derbarê de çar xalên 
hene ku divêt em wan li berçav bigirin: 

Yekem: Xamineyî di serdana xwe de ji bo 
Kurdistanê, serbarê wê çendê ku xelkê bi 
darê zorê û gef û hereşeyan li vir û wir 
bona pêşwazîkirin ji wî anîbûn, di axavtian 
xwe de li Kurdistanê tenê bas ji pirsgirêka 
olî û dînî kir û bi fêlbazane xwest hem xwe 
ji pirsa neteweyî li Kurdistanê vedize xwe lê 
baz bide, hem pirsgirêka olî bixe nav refa 
xelkê Kurd ku him kurdên Sunî heye û him 
Şîe. Ji aliyekî din ve jî, di axavtina xwe de 
bêhurmetî bi bizava neteweyî - demokratîk 
a Kurd kir ku ew hinde din rejîm li ber çavê 
xelkê reş kir. 

Duyem: hemû neteweya Kurd, bi tev çîn 
û qatên wê ve, ji bilî hinek kesên xapandî û 
mandîbûyî nebe, dizanin ku gotinên Kerûbî 
û Mûsewî propagandaya derewîn ji bo 
serdemê hilbijartinê ne û heke ew bibin 
Serok Komar ger bi vîn û îradeyeke ecêb jî 
bixwazin ew derewên ku gotine, bicî bînin, 
desthilat tu nabin û heke em bi kurtî 
bibêjin, di dawiyê de dê bi hukmê hikûmetî 
wan bêdeng bikin. 

Sêyem: serkut, tundûtûjî û çavzilkirin û 
gefxwarin û talan û tawan, salaneke dûr û 
dirêj e li hember neteweya Kurd birêve diçe 
û neteweya Kurd bi van tiştane natirse. 

Çarem: ew kesên ku ji bo beşdarîkirin di 
şanogeriya rejîma Komara Îslamî de 
propagandayê dikin, li hember refa yekgirtî 
a gel gellek kêm û biçûk in û tenê xwe û 
çend kesên biçûk ên derdora wan dê pê 
bihên xapandin û bandoreke wisa di civakê 
de tuninin. 

Bi serhevxistina van çar xalên ku min bas 
kir, bi erxayînî ve xelkê Kurd dê bi awayekî 
berfireh û berçav hilbijartinên Serok 
Komariya rejîma Îslamî a îranê baykut bikin 
û ne tenê di asta Kurdistanê de, belkû li 
seranserê îranê, xelk dê pirr kêm di vê 
gerra hilbijartinan de beşdar bibe û refa 
neyarên rejîmê xurt û bihêztir dibe û dê 
zivistan jî bi dawî were... 

Ebdullah Hicab 



Bi zikê bîrçî, didanan disû 


B i teqandina vê carê ya navikî û 
ceribandinên li pey hev yên roketan 
re, Koreya Bakûr, dubare xwe xiste 

ber rexneyên tûj yên navneteweyî û metirsiya 
dorpêçkirinên abûrî û siyasî. Vê carê Koreyê 
êdî cîhan ji şik ne şikê derxist û selimand ku 
xwediyê hêza navikî ye. Koreya Bakûr li pey 
Dewletên Yekgirtî yên Amerîka (1945), 
Yekîtiya Sovyet a berê (1948), Birîtaniya 
Mezin (1952), Fransa (1960), Çîn (1964), 
Hindistan (1974) û Pakistan (1999), welatê 
8'ê ye ku bi awayê fermî radigihîne ku 
xwediyê çekên navikî ye. ^Li kêleka wan 
welatan, tê texmînkirin ku Îsraîlê jî ev çek 
hebin. Welatên mîna Almanya, îtaliya û gellek 
welatên din teknolojiya berhemanîna^ wan 
şêwe çekan bi amadeyî hene. Hevdem îran û 
hin welatên din hewl didin teknolojiya pêwîst 
ji bo berhemanîna çekên navikî bi dest bixin. 

Stratêjiya xwe pirrçekkirin, ji encama vê 
tezê tê ku her alî weke dijmin temaşe dike û 
wisa dizane ku cîhana derûdorê hertim li dij 
dewletê mijûlî pilandananê ye. Êdî bi kiryar 
dijminek diyar hebe an jî bi tenê di xeyala 
xwe de her kes û her alî ji xwe re dijmin 
dihesibîne, tiştekê naguhere. 

Çîroka pêşbazî ji bo xwe teyarkirin di warê 
teknolojiya navikî de bi dijberiya navbera her 
du bilokên siyasî yên piştî şerê cîhanî yê duyê, 
Amerîka û Sovyetê, dest pê kir. Her ev 
zêhniyet bû ku li pey re welatên din 
rakêşandin nava pêşbaziya berhemanîna 
çekên navikî. 

Ceribandinên Koreyê, aştî û ewlehiya ku 
piştî sala 1953 li herêmê çê bûbû, bi 
dijwariyên ciddî re rûbirû kir. Gumana vê 
hindê heye ku hem Japon û hem jî Koreya 
Başûr niha xwe neçar bibînin asta parastina 
xwe bilind bikin heya ji gefên cîranê xwe yê 
nehecimtî bên parastin. Ev siyaset dikare 
weke aleqeyek nû ji zincîreya xwe pirrçekkirin 
li herêmê bikeve rojevê û dubare bi milyaran 
pereyê ku dikarî ji rahetiya jiyana xelkê re bê 
mesrefkirin, derbasî teknolojiya emrazên şer 
bike. 

Welatên cîran û mezinhêz ên cîhanê vê 
yekê napejirînin ku Koreya Bakûr bi siyaseta 
hevrêz li gel dewletên zêdegav di siyaseta 
herêmî û cîhanî de bikeve pey şopek cuda ya 
siyasî. Çekên Koreyê îro li hemû deverên ku 
şer û tundûtûjî lê tên bikaranîn. Gumana 
hindê tê kirin ku teknolojiya navikî ya Koreyê 
jî bi heman şêweyê bikeve destê şerxwazan û 
grûpên tundajo. Bi taybet siyaseta hevgirtî ya 
Kore ligel rêjîmên weke îran û Venezuela vê 
metirsiyê xurt dike ku teknolojiya navikî ji 
kontrolê biçe der. Di rewşek wisa de dê hemû 
cîhan hertim di tirsa hindê de be ku gelo 
kengê û li ku felaketa terorê dê pêsîra 
mirovayetiyê bigre. 

Ji bo Koreya Bakûr, dijminatiya îdeolojî bi 


demokrasî û îdealên demokrasiyê re ji canê 
mirovan giringtir e. Di wan salên dawî de 
rêjîma Koreya Bakûr hem li asta herêmî û 
hem li asta cîhanî bi tenê ji wan aliyan re 
hevpeymanî girê daye ku li dij pîvanên 
demokrasiya liberal (1) in. Mebest ji vê 
hevpeymaniya îdeolojîk bi tenê xurtkirina 
rêjîm û rêxistinên tundajo û despotîk e ku 
heya niha jî amade nînin rê bidin tak û civak li 
gor şiyarî û berjewendiyên xwe biryarê bidin. 
Li Koreya Bakûr, piştî Kim II Sung bUenê Kim 
Jong II, li Kûba piştî Fîdel, Raol û li îranê piştî 
Xumeynî bi tenê Xameneyî mafê biryardan bi 
ser qeder û dahatûya xelkê hene. Li gor wê 
dîtinê ger ev camêr nebin, hê civak û gel 
negihîştine vê astê ku berjewendiyên xwe nas 
bikin û bikarin bi xwe biryarê bidin. 

Ev şêweya nêzîkbûnê ye ku îro Koreya 
Bakûr di warê siyasî û civakî de hê di salên 
destpêka sedsaliya 20'an hêştiye, di demekê 
de ku beşek din ji heman gelî li jêr siya 
sîstemek hinek vekirî îro gehîştiye asta herî 
bilind a pêşketina abûrî û di warê siyasî de jî 
kêm maye bigehe asta demokrasiyên 
hevdem. Lê pirs ew e ku gelo çima ev cudayî? 
Ji ber çi du beşên yek welatî weha ji hev dûr 
in û pêşveçûna wan bi vî awayî ji hev dûr e? û 
di dawiyê de ev çi têgehîştin e ku rêjîma Kim 
Jong II bi vî awayî daniye hember cîhanê? 

Koreya hevgirtî heya destpêka sedsala 20'ê 
serbixwe nebû. Lê di serdema kolonyalîzmê 
de Japonê hemû Kore xiste bin kontrola xwe. 
Salên navbera 1910 heya 1945 hemû Kore 
weke beşek ji împeratorîya Japon dihate 
temaşekirin, lê bi tevşikestina Japonê di Şerê 
Cîhanî yê 2'ê de, rê ji bo serxwebûna Koreyê 
vebû. Wexta ku Japon ji Kore hate derxistin, 
welat kete navbera du aliyên serkevtî yên şer 
ku di heman demê de ku bi hev re li hember 
Japon şer kiribûn, xwediyê du îdeolojiyên 
dijber bûn û her du amade bûn şerê nû yê li 
hemberî hev, ji her ku derfeta wan hebe dest 
pê bikin. Lewma hêzên Sovyet û Amerîka, 
Kore di navbera xwe de parve kirin. Piştî re ne 
Amerîka amade bû xwe ji herêmê paşve 
bikêşe û hemû welat ji Sovyetê re bihêle û ne 
jî aliyê din amade bû camêriyek wisa li 
hember dijberê xwe yê îdeolojîk encam bide. 
Kore êdî bi awayek fermî sala 1948 hate 
perçekirin. Beşa Başûr bi piştgiriya Amerîka 
serxwebûna xwe ragehand. Di hember vê 
siyasetê de, Sovyetê jî beşa Bakûr weke 
welatek serbixwe ragehand. 

Encama perçebûna ji bo xelkê Kore û rewşa 
welat bi karesat bû. Di salên navbera 1950-53 
de her du beşên Kore ketne nava şerê hundir 
û di şerê sê salî de ku bi alîkarî û teknolojiya 
Amerîka û Sovyetê dihate meşandin, bi kinayî 
2,5- 3 miliyon kes hatin kuştin. Lê encamên 
civakî yên şer hê bi azartir bûn. Bi awayekê 
ku li encama dabeşkirina her du beşên welat 
de bi sedan hezar malbat ji hev hatin 


veqetandin û îro nêzîk 6-7 milyon kes bi 
meraqin rojekê derfet hebe kes û karên xwe li 
aliyê din yê sînûran bibînin. 

Li pêncî salên piştî agirbesa ku hê nebûye 
aştiya berdewam, beşa Başûr ya Kore bi 
alîkariya Amerîka û bi siyaseta bazara azad 
gihîşte astek pirr bilind ya pêşketinê. 
Pêşveçûna abûriya Koreya Başûr di rêza 12 ya 
cîhanê de tê hejmartin. Di asta Asya de, 
Koreya Başûr xwediyê pileya 3. ya abûrî ye. 
Lê digel ku bi tenê 1/3 xelkê welat li Koreya 
Bakûr dijîn (Bak. 22 700 000, Baş. 
48 500 000) û axa wê pirr ji ya aliyê din pitir 
e, rewşa abûriya beşa bakûr pirr felaket e. 

Bingeha siyaseta abûriya rêjîma komonîstî 
ya Koreya Bakûr Kim II Song li sala 1970 danî. 
Siyaseta ku wî jê re digot "juche" li ser 
bingeha xwetêrkirinê hatiye avakirin. Mebest 
ji vê pêngavê ev bû ku Koreya Bakûr bi xwe 
hemû hewcedariyên xwe berhem bîne û di 
warê abûrî de li ser piyê xwe bisekine. Lê 
encama birçîbûn û belengaziya heya ber stûyê 
bû. Heya wê dema ku Sovyet mabû, belengazî 
û bê îmkaniya xelkê Koreya Bakûr xuya 
nedikir, lê dema piştgiriya hêza Sor nema, 
"Kim"ê despot (serero) jî ma birçî. 

Kurê wî Kim Jong-il ku piştî mirina bavê 
xwe li sala 1994 birêveberiya welat girte destê 
xwe, dîtina abûriya desthilatdar li welat 
neguhert û salên di navbera 1996-99 welat bi 
xelaiyê re rûbirû kir. Bi awayekê ku nêzîk heft 
sed hezar kes ji xelkê welat li ber birçîbûnê 
mirin. 

Koreya birçî dikare ji bo bidestxistina 
pereyê pêwîst bo kirîna îmkanên here pêwîst, 
teknolojiya çekên navikî bide her kiryarê ku 
dirafê zêdetir bide. 

Ji aliyê din ve hê rêjîmên hevbîr ên Kim 
Jong II hene ku amade bin hemû îmkan û 
hebûna welat û gelên xwe bixin xizmeta 
pêşvebirina teknolojiya xwe ya çekên navikî. 
Hema programa Ahmadî nijad ya çekên navikî 
bi serê xwe bes e ku bazara çekên Koreyê li 
herêma Rojhilata Navîn xweş bike û rê ji bo 
pêşbaziyek nû ya çekan veke. 

öhana bi çekên navikî tu gav nikare 
cîhanek ewle be. 

Lê metirsiya herî xurt wê demê ye ku çekên 
navikî bikevin destê rêjîm û rêxistinên 
demargirj û bê pîvan û prensîb. Cîhana îro bi 
têra xwe ne aram û bi arîşe ye. Ji bo ku ev 
arîşe zemîneya xwînrijtin û kavilkariyê xweş 
nekin, dibe ji zêdegaviyên Kim Jong II re "NA" 
bê gotin. 

(1): Demokrasiya lîberal ji lîberalîzm 
weke îdeolojî û ji lîberaldemokrasiyê 
cuda ye. Di demokrasiyên iîberai de 
azadî û demokrasî weke du bingehên 
siyasî ne û mafê tak û kom têne 
parastin. 

Mêrxasî û Berxwedana şerê sê roje li gundê Ceterê 

“Gelî Hevalan ! Eger Hûn Çûn, Min Cî Nehêlin!” Beşa 9 û dawî 


Silêman Keleşî 

Kek Silhedîn Mihîzade 
(Silho) xelkê gundê 
Bêrdûkê li devera 
Somayê ye. Kela 
Bêrdûkê Keleke gellek 

qedîmî û dîrokî ye. Heta niha di gellek 
TV'yên Kurdî de bername li ser hatiye 
çêkirin. Silhedîn Pêşmergeyekî kevn ê 
PDKÎ ye ku di şerê gundê Ceterê de 
birîndar bû. Piştî ku birînên wî baş bûn, 
dîsan dest bi xizmet û xebata xwe di 
nava refên PDKÎ de kir. Piştî çend salan 
bi her awayekê be bera xwe de welatên 
derve û li welatê Ustraliyayê bû penaber. 
Rewşa wî niha gellek baş e, car û baran 
ez û ew bi telefonê bi hev re diaxivin. 

Belê Silhedîn piştî demekê topbaran 
gundê Ceterê, lingê wî bi giranî birîndar 
dibe. Ew mecbûr dibe here malekê ku 
birîndar lê diman, heta ew jî bihê 
dermankirin. Lê mixabin ew îmkanên 
dermanî nebûn ku ew bi başî bê 
dermankirin. Eger dermankirin jî hebe, 
pirr destpêkî bû ku bo birîna Silhedîn û 
kesên dinê yê mîna wî gellek kêm bû. Lê 
navhatî bi her awayekê be heta şevê bi 
wê birîna giran û kûr û xwînlêçûneke zaf 
sebir û tehemûl dike. Lê ew tevahiya rojê 
çav bi rê bû ku heval bên û birîna wî û 
hevalên bal wî derman bikin. Lê mixabin 
Silhedîn û hevalên wî nehatin 
dermankirin, belku ji destpêka 
birîndarbûnê heta girtina gund di bin wî 
şerê giran û topbarana qurs a dijmin de 
demjimêrî dikirin ka kangê dê gule top û 
katyûşa ji mala ku ew têde ne, bikeve û 
ew bêne kuştin. Silhedîn û hevalê bal wî 
tenê bi dengê çekan yan jî li serdana 
Pêşmergan dizanin ka şer kîderê ye û çi 
diqewime. Heta şev tarî dibe her di wê 
malê de dimînin. Lê tevî tarîbûna hewa û 
destpêka êrîşa dijmin bo nava gund, ew 
bi dengê agirbarana her du aliyan ku erd 
dihejiya, dizanin ku şer nêzîkî wan bûye. 
Lê li wê demê ji ber tundiya şer û hatina 
hêzên dijmin bo nava gund kes seredana 
wan nake û wan jî hêz û taqeta rêçûnê 
nebûn. Her wê demê ku şerê giran dom 
dike, jina xwedîyê malê tê û dibêje wan 
ka hûn bo çareyekê li xwe nakin, ewa 
Pêşmergan gund bi cî hêlan û çûn, ewa 
dengê Pasdaran tê! 

Çaxê ku birîndar wê xebera nexweş 
dibihîsin, birîndarî bîra wan diçe û dikevin 
bîra xwe derbazkirinê. Birîndar daxwaza 
alîkariyê ji wê xatûnê dikin, lê mixabin 
karekî wisa ji destê wê nahê û kesekî din 
jî nine ku alîkariya wan bike. Silhedîn ji 
wê xatûnê dixwaze ku darekê ji bo wî 
bîne heta bide ber xwe û ji malê 
derkeve. Jina malê daxwaza wî tîne cî û 


darekê ji bo wî peyda dike ku bide ber 
xwe û li mal derkeve û nekeve destê 
dijmin, lêbelê sed minxabin du hevalên 
wî yên din bi navên Silêman Reşîdî û 
Mizefer Kamran ku ber birîdariya kur 
taqeta rêveçûnê nebun ketine destê 
dijmin her wê der gulebaran kirin. 

Silhedîn darî werdigire û bi wê birîna 
kûr car car bi dar, car caran jî li ser dest 
û lepan û li ser berfê xwe li malê dûr 
dike, gellek caran jî bi dengê bilind gazî 
hevalan dike, ku min derbaz bikin. Ew 
gellek bi wê rewşa nexweş û xemgîn ser 
berfê dimîne û dest û pêyên wî heta 
qederekê sirê dibin, lê ew Pêşmergê 
qehreman bêhêvî nabe û her ber xwe 
dide, wek maran ser dest û singê xwe rê 
diçe û piştî demeke dirêj du heval lê 
peyda dibin. Ew heval jî ewane ne: 
Cimşîd Kamiran xelkê gundê Gêçê ku 
fermande û kadrekî jêhatî yê PDKÎ bû, ku 
di gundê Pîranciqê de bi destê caş û 
pasdaran hate girtin û piştî demekê ezyet 
û azarê bi destên rayedarên cinayetkar 
ên Komara Îslamî hate îdamkirin. Hevalê 
din jî Ehmed Kurdnijad xelkê bakurê 
Kurdistanê bû. Ew jî li malbateke 
welatparêz bû ku di dema xwe de birayê 
wî ku şaredarê bajarekî Kurdistanê dibe, 
ji ber welatparêziya xwe bi destê 
hikumeta Turkiyê ve tê şehîdkirin. Kek 
Ehmed di nava PDKÎ de bû kadro û 
fermanderê hêz û paşan hate Ewropayê 
ku ez çi li çarenivîsa wî nizanim. Kek 
Ehmed di Komîsyona siyasî -leşkerî, 
Komîta Serdeşt, Bane, Fêrgeh, melbenda 
"Şimal" û wd... xebitîbû) Ew her du 
hevalên han kek Silhedîn heta qederekî 
tînin û teslîmî çend xûşkên qehrem û 
parêzvanên roja tengavîyê dikin, ew çi 
îmkana hilgirtinê nabe, lewra birîndar 
dest û pê sirêbirî datîne nava Nasirqê(bi 
farsî Firxon) û tînin bo gundê Mîrava û 
teslîmê hevalan dikin. 

Birîndar zaf in, me 38 birîndar hene, 
Silhedîn yek ji wan birîndara ye ku rewşa 
wî gellk baş nine, nikare çi din ser berfê 
bijî, em nikarin bi wê rewş û halî herne 
gundan, em mecbûr in wî nava gel da cî 
bihêlin û weşêrin. Belê hevalan bi nejdil û 
nigeranî ve Kekê Silhedîn bi wê zirûfê 
nexweş ve teslîmî malekê kirin. Ew 
hevalê (Silho) ku bi çi fidakariyekê ku 
qelem nikare bas bike, xwe ji çengê 
dijmin derbaz kirî û gihîştiye hevçeperên 
xwe, dîsan diviya bi tenê bê hêlan û bi 
qeza û qedaran bê sipartin. Wextê ku 
Silho wê qerara hevalan dizane ku ew 
divêt wî cî bihêlin, careke din kirrên li nav 
dil û hinavê wî tê. Lê çi ji destê kesî 
nayê, ew zirûfeke qewimî ye û divêt 
tehmûl bike, her çend canê wî dikeve 
xeterê. Gellek xwîn li birîna wî çûye, ji 


ber vê hindê rengê wî heta qasekê sipî û 
pît bibû. Pora serê wî ya zer gijûvij bû, 
bedena wî ya birîndar û sirêbirî mandî û 
kêm bizvîn bû, lê çav û guhê wî pirr 
hiûyar û qişt bûn, ew dixwaze hemû 
tiştekî di yek gavê (lehze)de bibîne û 
bibihîse, bîr û hizrên wî bi tevahî di cîyê 
xwe de ne, heta bîr û hizr û çavên wî 
gellek li caran kunckol bûne, heta bizane 
ku heval dê çi li wî bikin û dê çi bibêjin. 
Bi her awayekî be, ew bi wan dest û pê û 
birîna kûr, bi çav û bîra şiyar cî ma. Kekê 
Silhedîn piştî bicî manê wiha basa 
biserhatiya xwe dike û dibêje: "hevalan 
ez teslîmî malekê kirim, lê mixabin mirov 
ji ber barê emnîyetî niha dk nikare navê 
wan kes û malan di vê nivîsarê de bas 
bike û wan hemû fidakariya xelkê şirove 
bike û têxe (rayêxin) ber çavê 
xwendevanên hêja. Belê heval çûn, dîsan 
ez tenê bê derman û bê heval mam, îdî 
hemû hêviya min bû xwediyê malê ka dê 
çawa min biparêze. Wê pêşka şevê ku 
mabûn heta sibê ji ber birîn û dest û 
pêyên sirêbirî û ji ber tirsa hatina hêzên 
dijmin çavê min neketin serhev, li birîna 
min her xwîn dihat û pirr derd û jan 
hebû. Wextê ku dinya ronahî bû û nebû, 
xwediyê malê hat û got: ewa pasdaran 
dewra gund girtine. Diyar bû ku xwediyê 
malê jî ji ber min her hişyar û nobedar 
bûye. Dema ku min ew xeber bihîst, bi 
rastî birîna min heta qasekê bîra min çû. 
Malxê malê ji bo parastina min cîyê 
mirîşka (kolane) bo veşartinê pêşniyarî 
min kir. Min çi qise û gotin nebû, wî çi 
digot, ya min her belê bu, malê ez bi wê 
rewşa ku min berê bo we bas kir, danîme 
cîyê mirîşkan û got: kanê çarenivîsa min 
û te dê bibe çi!? 

Piştî demekê ku ez li wî cihê teng, sar 
û tezî ku bêhneke nexweş jî lê dihat, cî 
bûm. Heta min xweş xweş nedikarî xwe 
têda rast bikim. Wê gavê bû ku dengê 
hêzên dagirkerên Kurdistanê, caş û 
pasdaran hate guhê min, ku li xwedîyê 
malê û gundiyan dipirsîn ka Pêşmerge bo 
kîderê çûne û birîndarên xwe çi lê kirine. 
Xwediyê malê û gundiyan jî digote wan 
me çi haj Pêşmergan û birîndarên wan 
nine, başe çi qewimiye? hûn hikûmet in û 
divê hûn bizanin ka ew li kuderê ne, em 
feqîrên gund nizanin. Bi her awayekî be, 
piştî çend demjimêran pirsîn û geriyanê, 
gund bicî hêlan û çûn. Dema ku hêzên 
zordar bi yekcarî çûn, xwediyê malê hat 
û ez li wî ciyê nexweş derêxistim. Ez bo 
we çi bêjim û çi binivîsim li ser wan çend 
demjimêrên ku ez di wê çal yan qula reş 
û tarî de bûm, her kêm e... 

Min wê gavê haj birîna xwe nemabû, 
hertim min fikra vê hindê dikir kanê 
kengê dijmin dê bêt û min ji wê cehnemê 

derêxin. Car caran şerên roja derbazbûyî di bîr û hizra min re 
derbaz dibûn. Ez bi bihîstina her dengekî diçûme dinyayeke dinê. 
Piştî demekê ku nehatin û ez peyda nekirim, heta qasekê ez 
bawer bûm ku îdî haj min ninin. Lê hindê xetera girtina min kêm 
dibû, bi wê qasê jî derd û janên birîn û dest û pêyên min zêde 
dibûn. Cîyê min nexweş û bedena min req bûye û ez nikarim xwe 
bibizivînim, ez bê taqetiyan ji xwe ve diçim, nikarim gazî û hawar 
û ofênê bikim. Min gellek carî di wê kunê de mirina xwe xwast. Ez 
nizanim mirov û bîr û bawerî çî ye ku ew qas ber xwe dide û 
teslîm nabe? Gellek caran fikra min re derbaz dibû ku ezê qenc 
bim û careke din herme nava refên Pêşmergan û xebatê bikim. 
Rastî nizanim ez çend caran ji xwe ve çûbim, demekê min zanî ku 
dengê xwedîyê malê tê û li min nêzîk dibe. Ew hat nêzîk û halê 
min pirsî, lê halê çi, tenê bêhn tê û diçe û can dernakeve. 

Ew malbata hêja û Kurdperwer cenazê min ji kulîna mirîşkan 
derxist û ez birm malê. Lê bedena min ji ber nelivînê hemû req 
bibû, hêdî hêdî ji ber germ û bizivînê wek tiştekî qerisî vedibû. 

Birîn û dest û piyên min her jan dikirin, kes nebû ku ji bo min 
çareyekê bike, xwediyê malê çi lê nedizanî ku alîkariya min bike ji 
bo dermankirinê ... . Belê îro jî bi vî awayî bû, êvar em xatircem 
bûn ku îdî wextê hatina dijmin tewaw e, kêm û zêde ketina basa 
şer û berxwedana Pêşmergan. 

Me digot baş bû ku îro tûşî şer nebûne. Hewa hêdî hêdî tarî 
dibû, di wî gund de elektîrîk nebû, xatûnên malê çira anîn tijî neft 
kirin û piştre jî şûşe paqij kirin û çira hil kir û mal ronahî bû, her di 
wê gavê de deng hat, lê deng gellek bo min nasyar bû û min zanî 
ku ewa hevalên me ne. 

Belê dema ku hatine jorê, kek Newroz Kadrê navça Somayê, 
Kek Şapûr Şucaî Kadr, Efendî serpel yan jî serdeste û çend 
hevalekî din bûn. Heval birînên Silhedîn hindekê dermanên 
seretayî lê didin û nan û çayê dixwon û divexon, gellek 
qedirdanîyê ji wê mala Kurdperwer dikin bona alîkariya wan. 

Halê Silho di warê ruhî ve baştir bûye, lê rewşa wî ya birîn û 
sirêbirinê her wek xwe ye. Eger bixwazin gav bi gav jiyana wî di 
wan sê heftiyan de bas bikin, bi xwe dibe pirtûkek. Lê bi kurtî ew 
birîndara 20 heta 21 rojan di malan de bi nepenî ma, ji ber ku 
rêya derbazbûnê ji bo binkê sabit nebû, hemû rê ji alîyê dijmin ve 
dihatin kontrolkirin. 

Silhedîn piştî wan 20-21 rojan ku diçe bo binkê sabit yê PDKÎ, 
ew bi xwe tenê nikare siwarê hesp be, lewra mecbûr dibe pişta 
kesekî din siwar be. 

Dema ku ew her du dixwazin li ava çemê Dêrê derbaz bin, her 
du dikevne nava ava çem. Çaxê dikevin, Silhedîn hevalê xwe ber 
nade ku hem xwe xilas bike û hem jî Silhedîn, heta hevalê wî lê 
tûre û aciz dibe û dibêjê: "ka min berde heta ez xwe û te xilas 
bikim". 

Belê Silho wî ber dide û ew jî xwe û Silho xilas dike. 

Ew hemû bûne av û nikarin ji ber dijmin jî agir hil bikin. 

Ew heta direng di wê rewşê de dimînin heta xwe digehînin 
binkê Navenda "Şimala Kurdistanê" li gundê Dêrê. 

Di dawiyê de,ez pirr bi dil sipasiya wan dost û hevalan dikim ku 
alîkariya min kirin bo serrastkirina vê rêzegotarê, ji wan: 

Kek Kawûs Ezîzî bo wergerandin wê ji Kurmanciya Jorîn bo 
Soranî. 

Kekê Azad Kurdî û Kekê Elî Munezemî bo serastkirina Kurmancî. 

Kekê Cefer Hamidî û 
R. K û C. H li deverê bo 
şandina wêneyan. 

Her wisa sipas ji bo 
wan rojname û 
malperên înternetî ku 
ew rêzegotare 

weşandin. 



Rola Mafê Mirovan Di Siyaseta 


Dereve De 

Bingeha Rojavayî (2) 

u welatên endam ên Neteweyên Yekgirtî li dijî 
Carnameya Cîhanî ya Mafên Mirovan di sala 1948 
de deng nedan. Heşt dewlet - Yekîtiya Soviyet û 

pênc dewletên hevpeymanên Soviyetê digel Erebîstana 
Seûdî û Afrîqaya Başûrî - xwe li dengdanê parastin. Yek ji 
hegerên ku Soviyetê xwe li dengdan bi Carnameya Cîhanî 
ya Mafên Mirovan parast, ewa bû ku ew Carnameya 
baleke kêm dabû bi giringiya ragirtina serweriya 
neteweyî. Nûnerê Soviyetê li Neteweyên Yekgirtî "Anrej 
Vişinskij" hizra serweriya mafên takekes li ser mafên 
dewletê red kir. Yekîtiya Soviyetê herwisa li ser wê 
bawerê bû ku diyarîkirina sînûrê serbestiya xwe 
derbirrîne, diviya di destê dewletê de be û bo nimûne 
nabe rê bi weşandina hizrên faşîst û rasîst bê dan. Xwe 
parastina Seûdiyê li dengdan bi carnameyê bi wê hegerê 
bû ku ew welate li dijî serbestiya ol û dîn û mafê mirovan 
li guhartina dînê xwe bû. Mirovê/a musilman mafê 
guhartina dînê xwe tuneye. 

Ji sala 1948 şûnde pirensîpên Carnameya Mafê Mirovan 
gav bi gav bihêztir bûye, bo nimûne li konferansa mafê 
mirovan li Tehranê di 1968 û Viyenayê li Hezîrana 
1993'an, Dewletan xwe li Carnameya Mafên Mirovan dûr 
nexistiye. 

Di welatan de bi kêmanî ew bi awayê devkî xwe 
girêdayî bi pirensîpên carnameyê dizanin. Li Welatên ku 
bi devkî alîgiriyê carnameyê dikin, wê yekê qebûl nakin ku 
di welatên wan de Carnameya Mafên Mirovan tê 
binpêkirin. Standardên hatî nivîsî bi awayê teorîk hatine 
qebûlkirin, lê nek bi kiryar. 

Şiroveya mafan di peymanên din ên mafên 
mirovan de 

Giringiya Carnameya Mafê Mirovan hertim ji aliyê 
Rêxistinên ser bi Neteweyên Yekgirtî ve hatiye baskirin. Li 
peymannameya ku serxwebûna welat û dewletên 
kolonyal (1960) hatiye pesendkirin, li peymana ji nav 
birina hemû cure çewisandinên li ser bingeha regezî 
(1965) û peymannameyên bêhejmar ên din yên 
Neteweyên Yekgirtî daxwaz li dewleta hatiye kirin ku 
Carnameya Cîhanî ya Mafên Mirovan berçav bigirin. 

Di Biryarnameya sala 1968'an a Tehranê de hat 
pesendkirin, Carnameya Cîhanî ya Mafên Mirovan 
hevgehiştina mirovatiyê zêde dike û bi vî awayî mafên 
nabe bê pêpeskirina mirovan tên parastin û civaka 
navnetewî erkdar dibe bo mafên malbata mirovaniyê li 
seranserî cîhanê. Konferansa Cîhan a Duyem li ser mafê 
mirovan di sala 1993'an de, li Viyenayê giraniyê dide wê 
yekê ku Carnameya Mafê Mirovan serekaniya îlham û 
bingeha hebûna Neteweyên Yekgirtî bûye li pêşvebirina 
standardên parastina mafên mirovan. Naveroka 
Carnameya Cîhanî roj bi roj zêdetir bûye beşek siruştî li 
yasayên navnetewî. 

Encamên Propagandayê ji bo Komara Îslamî 



Hesen Selimi 

Piştî anîn û birin û 
propagandayeyeke zaf 
ya ragihandin û sazî û 
dezgehên Komara 
Îslamî, serencam di 
nava wan 476 kesan de 

ku ji bo hilbijartinên gerra dehem 
navnivîsî kiribûn, tenê selahiyeta çar 
kesan ji aliyê^ Konseya Parêzvan ya 
rejîma Komara Îslamî ve hatiye erêkirin û 
rê ji wan re hate dayîn weke berbijarên 
bi nav hilbijartinên Serkomariyê çalakiyan 
bimeşînin. Renge di pirr cihên cîhanê de 
şert û merc û pîvan bi armanca 
nîşandana şaristaniyet û nezm û tekûziyê 
bihê berçavgirtin û ewa di rêya xizmet bi 
vêc û berjewendjyên ax û welat de be, lê 
hesaba Komara Îslamî ji piraniya welatan 
cuda ye. Bi lênihêrînek bi ser 
derbasbûyiya wan çar kesên ku 
selahiyeta wan ji aliyê Şêwra Nobedar ve 
hatiye erêkirin û her wiha çawaniya 
pêvajoya kesên ku selahiyeta wan hatiye 
redkirin, em dê pitir bikarin vê 
şanogeriya hilbijartinan binirxînin. 

Di nava wan 476 kesan de ku haziriya 
xwe berendambûnê hebûn, 42 jin dihatin 
dîtin, bi hatina van jinan bo meydanê û 
anîne berbasa pirsa jinan li îranê û 
zeqkirina her çiqas zêdetir a mafên jinan, 
li cem pirr kesên xweşbawer ev gumane 
çê bû ku jin jî di çarçoveya sîstema 
Komara Îslamî de dikarin desthilata 
meşandina kar û baran li stû bigrin, 
Komara Îslamî jî bi awayekî zîrekane û 
bona ku rewşa han aloz û tevlihev nebe, 
pirsa xwendineke cuda ji qanûna 
bingehîn ya Komara Îslamî anî holê. Wê 
yekê di kurtdem de du qazanc ji bo 
Komara Îslamî a îranê hebû, ji aliyekê 
rewş hêwir û aram ragirt û beşek ji keç û 
jinan bêdengî hilbijartin û ji aliyekî din ve 
jî hinek kes û girûpên savîlke bi xwe re 
hevterîb kir, lê piştî lîsteya Konseya 


Parêzvan û redkirina selahiyeta wan 42 
kesan, naveroka rasteqîne a rejîmê bi 
bedewî û eşkere xuya bû û rûçikê dijî 
jinbûna qanûna bingehîn a wê rejîmê bi 
vêdeçûna niqaba çendîn salî ya xwe 
badan û dizîneve ji maf û azadiyên jinan 
- heke çi cara yekem jî nebû - rontir xwe 
derxist holê, careke din bangeşekerên 
dengdanê xiste şik û dudiliyê. 

Pirsa herî girîng û balkêş ku reng be 
beşeke zaf xwe jê gêl bikin, ewa ye ku 
çima tenê selahiyeta çar kesan hate 
erêkirin û ew çar kes kî ne?! Di nava 400 
kesên din de ku ji aliyê Konseya 
Parêzvan a rejîma Îslamî a îranê ve bi 
jêhatî û esleh nehatin zanîn û rê nehate 
dayîn ku xwe berbijar bikin, aliyê kêm du 
kes bi navên Qasim Şulesedî û Ekber 
Elemî dihatin dîtin ku renge zêdetir ji 
wan çar kesan ku selahiyeta wan hatine 
erêkirin, ji bo man û qahîmkirina stûnên 
desthilata rejîma Melayan hewl nedabin, 
kêmtir nedane. 

Van du kesane bi tejîkirina forma 
amadebûn ji bo xweberbijarkirin û 
wajokirina wê, hebûna Wilayeta 
"Mutleqe" (reha) a Feqîh pejirandin û 
qanûna wê rejîmê jî cihê qebûla wan bû, 
serbarê vî halî jî, Konseya Parêzvan ji 
rehmet û bereketa xwe bêpar kirin û 
derfeta han ji wan stand. Lewra niha 
bersiva wê pirsê ron û zelal e ku li gora 
ramana Xamineyî û derdora wî - ku 
Şêwra Nobedar yek ji wan e - tenê û 
tenê ew çar kes dikarin herî zêde di 
xizmeta rejîmê û Wîlayeta Feqîh de bibin, 
bi wateyeke din, tenê çar kesên han 
xweyî bûn. Ew çar kes ku hemû îmkanat 
û dezgeheke rejîmê di xizmeta wan de 
ye, yekem kes Mûsewî ye ku piştî 20 
salan bêdengiyê dil heye carek din 
vegere ser desthilatê û mîna wê dema ku 
Serok Wezîr bû, bikeve xizmeta rejîmê û 
serkut û qirkirina xelkê îranê. Kesê 


duyem, Muhsin Rizayî, Pasdarekî kevn 
û qedîmî yê Sipahê û siyasetvanê îro ye 
ku rûçikeke siyasiyane bi xwe ve digre. 
Ev kese di derbazbûyî de, di Sipaha 
Pasdaran de, baskê serkut û hêjmoniya 
rêberê olî yê rejîmê bû. Sêyemîn kes, 
Mehdî Kerûbî, serokê berê yê Meclîsa 
Şêwra Îslamî a îranê bû, navhatî di 
serdemê Xatemî de ku bi dewrana 
Reformxwaziyê hatibû binavkirin, di 
kêleka Xamineyî de bû û bi kesekî gendeP 
tê naskirin û navhatî yek ji wan kesane 
ye ku bi anîne rojeva hinek pirsan, dilê 
hindek girûp, kes û aliyan bi xwe ve 
xweş kiriye ku dê bikaribe guhartinan di 
sîstema Komara Îslamî de pêk bîne û pişt 
li derbazbûyiya xwe bike, bê hay ji vê 
çendê ku Kerûbî tu demekê nikare di 
çarçoveya rejîmê de bi qasê Xatemî xelkê 
li dora xwe kom bike, heta eger bikare wî 
karî jî bike, çavnihêrî nahê kirin bikare 
hêla sor a rêberê olî bibezîne. Belê kesê 
çarê, Mehmûd Ehmedînejad e ku 
renge tu kes nekare înkara kar û kiryarên 
nerînî yên wî bike. Bi vê lênihêrînê em 
dikarin bibêjin ku di rastî de tu ferq û 
cudahiyek di navbera van çar kesane de 
tune ye û li gor wan mana rejîmê û 
parastina desthilata Wilayeta Feqîh hêla 
wan a sor e. Ew qise û gotinên ku di 
propagandayan de tên kirin, tenê bona 
germkirina bazara dengdanê ye. 

Ya ecêb û balkêş eva ye ku hindek 
girûp û kesên bi nav Opozîsyon ku xwe 
bi qurbaniyên siyaseta têkderane û dijî 
mirovî ya rejîma Îslamî a îranê dizanin, 
yê bûne tirîbûna propagandaya 
germkirina wê bazarê, ew dixwazin bi 
navê xebata azadîxwazane a neteweyên 
îranê ve tevî Komara Îslamî bikevine 
danûstanê. Lewra divêt ew bi başî 
bizanin ku ev pêla saxteçî demkurt e û 
piştgirêdan bi pêleke wiha saxte dê wan 
bixe beravê û xelkê îran û Kurdistanê ji 
van xizmetkirina bi Komara Îslamî xweş 
nabe. 


400 Mîlyon Birçî Di Cîhanê De 

Li gor rapora UNICEF'ê, li Başûrê Asyayê di du salan de 100 mîlyon birçî zêde bûne 
û hejmara birçiyan gihîştiye 400 mîlyonî. 

UNICEF'ê (Fonda Zarokan a Neteweyên Yekbûyî) li paytexta Hindistanê li Dehliya 
Nû raporeke bi navê "Li Başûrê Asyayê Bandora Qeyrana Aboriyê ya Jin û Zarokan" 
weşand. 

Rapor li ser mîlyarek û 600 hezar kesên ku li Hindistan, Nepal, Srî Lanka, 

Bangladeş, Giravên Maldîv, Butan, Pakistan û Afxanistanê dijî, disekine. 

Li gor raporê qeyrana aboriyê di du salên dawî de bandoreke gellek xirab li van 8 welatan kiriye û hejmara kesên birçî ji 300 
mîlyonî derketiye 400 mîlyonî. 

Berpirsê Asyaya Başûr yê UNICEF'ê Daniel Toole ku ev rapor pêşkêşî çapemeniyê kir da zanîn ku herî zêde jin û zarokan tesîr ji 
vê qeyranê girtiye. 

Wekî notek: Li gor daneyên Bankeya Cîhanê, li Asyaya Başûr mîlyarek û 18 mîlyon kes rojane bi du dolarî kêmtir pereyî dijîn. 
Tenê 455-620 mîlyon kesên li Hindistanê (serjimariya Hindistanê 1.17 mîlyar e) rojane bi 1,25-1,35 dolarî dijîn. 

Çavkanî: Diyarname 

Xeteriyên Tundûtûjiya Pêkhateyî Li ser Jinên kurd û Îranî 





wekhev ên qanûnî di warên aborî, 
siyasî û civakî di civakê de, weke 
tundûtûjiyî tê hesibandin. 

Helbet her çend ku tundûtûjiya li dijî 
jinan yê bûye diyarde û pirsgirêkek 
cîhanî û li gor ragihadina saziya 
Tundurustiya Cîhanî di her 18 çirkeyan 
de jinek di cîhanê de berbirûyê liv û 
tevgerên xirab û nexweş ên 
tundûtûjiyê dibe, lê pirsgirêka heyî di 
nav wan welatan de ku xwediyê 
desthilata olî ne, eva ye ku sîstem her 
bi xwe afirîner û berhemhînerê dab û 
edet û kevneşopên tepeserkirin û 
tundûtûjiyê ne. Bo mînak di Komara 
Îslamî a îranê de çendîn madeyên 
taybet ên weke: madeyên 220, 630, 
105, 208, û 226 ên qanûna Cezayên 
Îslamî û madeya 23 a gelaleya 
piştevanîkirin ji malbatê, rê ji bo 
piraktîzekirina tundûtûjiyê di nava 
malbat û civakê de xweş kirine, bi 
terzekê ku niha %70 ji malbatên îranê 
bi awayên rojane tundûtûjiya malbatî 
diceribînin. 

Sîstema desthilatdar bi ser welatê 
Îranî de, qanûnên xwe li ser bingeha 
newekheviya jin û mêr, ferq û 
cudahiya zayendî ava kiriye û ji rêya 
pejirandina qanûna ferq û cudahiyê û 
darêtina siyasetên mêrserdest, pêşî ji 
pêkhatina her cure guhartinek çandî û 
giştî girtiye^ 

Rejîma îranê ji rêya bihêzkirina 
bavserdestî û mêrserdestiyê, qazanc û 
mana xwe ji hebûn di nava dîtin û 
ramanên paremayî de dizane û delîve 


û bestênên hewce jêre amade dike. 

Jin di îran û Kurdistanê de berbirûyê 
tundûtûjiyê çend qatî dibin, ji aliyekê 
ve jin weke mêran berbirûyê 
tepeserkirinê dibin û ji aliyekî din ve jî 
weke jin, ger kurd jî be, eva jî bi xwe 
sûç, hêcet û sedemek din e bona 
tepeserkirina wan. 

Yanî jin ji sê aliyan ve anku deb û 
adet, civak û desthilatê ve bi terzek 
sîstematîk berbirûyê gefan dibin û 
mafê wan yên mirovî seba xwendina 
hişk û selefiyane ji ol û pejirandin û 
cîbicîkirina qanûna nedadperwerane û 
parastina dab û edetên paremayî, tên 
binpêkirin û wek mirovekî xwedî maf û 
xwedî bîr û biryar nahên mêzekirin. 

Heta di warên tûşbûn bi madeyên 
sirker, fehşa (laşfêroşî) û nexweşiya 
"AIDS" jî ku civaka me ji dest wan 
dinale, jin goriyên sereke ên diyarde û 
xesarên han in. 

Ji aliyekê din ve, îran ne amade ye 
"konvansyona betalkirina her cure ferq 
û cudahiyekê li dijî jinan" ku di roja 
18'ê Çileya Pêşîn a sala 1979'an de di 
kombûna giştî a Rêxistina Neteweyên 
Yekbûyî de hate pesendkirin, wajo 
bike. Çimku li gor esla 4 a qanûna 
bingehîn a Komara Îslamî, gişt qanûn û 
rêsayek divêt tevî rêbazên olî, bigunce. 
Lewra rastî eva ye ku dema ku 
çavkaniya darêtina qanûn û bingehên 
biryardana, xwe girêdayî bi dîtin û 
rayên melayen desthilatdar bi ser îranê 
bizanin, tu guhartinek erênî di civakê 
de pêk nahê. 


Tundûtûjî alav yan 
şîwazek tê hesibandin 
ku bi bikaranîna wê, 
kesek yan hejmarek ji 
kesan pê tên tirsandin 


û ji aliyê kes yan kesên din ve tên 
kontrolkirin. 

Tundûtûjiya han ku armanc û 
mebesta taybetî a xwe dimeşîne û bi 
terzekî sîstematîk û bi awayekî 
berdewam yan ji bo heyameke 
demdirêj tê birêvebirin, tundûtûjiya 
herî pêşkevtî û organîzbûyî ye ku bi 
tundûtûjiya pêkhateyî tê nasîn. 

1. Tundûtûjiya fîzîkî an cendekî 

2. Tundûtûjiya pîskolojîkî 

3. Tundûtûjiya zayendî 

4. Tundûtûjiya devkî 

Lê tundûtûjiya pêkhateyî ku zêdetir 
di welatên Îslamî de ku qanûnên wan li 
gor rêbazên Olî hatine darêtin û 
yasayên welatên han berheqbûna xwe 
ji olan distînin, tundûtûjiya herî naskirî 
û nav û deng e. Tundûtûjiya ne tenê di 
nava civakê de hatiye cîgirkirin, belku 
bi eşkere di nava qanûnan de jî reng 
vedaye û ji aliyê dewletê ve tê 
piştevanîkirin. Bi gotinek din 
tundûtûjiya han ji sîstem û pêkhateya 
desthilatdariya zal bi ser civakê re ji 
dayîk bûye. 

Di konvansiyona Rêxistina 
Neteweyên Yekbûyî de, ji bo 
qedexekirina tudûtûjiyê li dijî jinan 
hatiye: "Her gavek ku bibe asteng li 
hember gihîştina jinan bi derfetên 


Arif nadirî 










Agirî 


ÇAND Û HUNER 

ŞARISTANIYA HEMDEM 


ADAR JIYAN 
adarjiyan@mynet.com 



B i guherîna rewşa pergala cîhanê 
ya nû re ramyariya gerdûnê 
dikeve kirasekî din û rewşa 

cîhanê dirûvekî nû digire. Dixuye ku ji îro 
pê de, dê li şûna şer û pevçûnên aborî, 
bîrdozî û ramyarî, têkoşînên çandî û 
zanyarî rû bidin û welatên dinê bidin bin 
bandora xwe. Her çend ku ev yek wekî 
bayekî hênik bête dîtin û pêşî li xweşiya 
mirovan biçe jî berê vê çûyinê ne li xêrê 
ye. Çimkî ev yek jî bi destê 
desthilatdariya dinê pêk tê û mirovahî bê 
hemdê xwe arasteyî tengaviyên nû dibe. 
Jixwe ne pêkan e ku neyar û neqencên 
dinê rabin ji bo mirovatîyê tiştekî xêrdar 
û sûdewar bikin. 

îro, desthilatdariya dinê ji ber alavên 
şer ên kujende û teknolojîk - ên ku qira 
wan jî tîne- dixwazin heta demekê, şerê 
germ bidin rawestandin. Ne ji bo xatirê 
mirovahiyê, wekî her car ji bo sûd û 
berjewendiyên xwe, ji dêvla şerê germ, 
şerê sar ango çanda imperyalîst didin 
destpêkirin. îcar divê baş bê zanîn ku 
şerê sar her gav ji şerê germ tirsnaktir, 
xeternaktir û dijwartir e. Çimkî cîhana 
gelan û welatê dinê her car di dema şerê 
sar de tê/hatiye dabeşkirin, parçekirin û 
parvekirin. Dîrok şanî me dide ku şerê 
cîhanê yê yekemîn û duyemîn piştî şerê 
sar dest pê kiriye û peyre jî cîhan ji aliyê 
çend hêzên serdest û mêtinger ve hatiye 
parvekirin û talankirin. îro mebest û 
armanca serdest û mêtingerên dinê, 
parçekirin û parvekirina gelan û welatê 
wan e. Her çend ku reng, dirûv, nav û 
nîjada îperyalîstan bête guhartin jî kar û 
kirinên wan tucar nayên guhartin. 

Sedest û zoranên dinê, baş dizanin ku 
îmro bi alavên şer û lêdanên bêteşe tu 
kes nikare bigihîje armanca xwe. Ji bo 
wê ye ku ew jî bi pey konevaniyên nû 
ketine. Tiryak û nexweşiyên nû 
dadihênin. Û dîsa wekî her car êş û 
nexweşiyên nû yên bê êş û jan raselitî 
ser serê mirovahiyê dikin û tevê mêjiyê 
mirovatiyê bi van tiryak û nexweşiyên 
bezmdar pûç dikin û ditevizînin. Yanî 
desthilatdariya dinê îro hewcetiyê bi şerê 
germ nabîne. Çimkî baş dizane ku 
komkomîkirina mirovan a bi çand û 
şaristaniyên nû, her gav ji ramyariyên 
aborî, leşkerî û bîrdozî asantir û 
watedartir e. 

Gava ku behsa şaristaniyê tê kirin, pêşî 
çand û dîroka kevnar û şaristaniya gelan 
tê bîra mirov. 

Şaristanî, hebûneke çandî û mirovî ye. 


Gund û bajar, nîjad û ol, civak û 
neteweyên dîrokî hemû pûxteyên 
şaristaniyê ne. Veguhêztina şaristaniyên 
kevnar, girêdayî rabirdûya ^ çanda 
mirovahiyê dirûvên nû digire. îro her 
berhemeke dîrokî, nîjad û civakeke 
kevnar bi bîra mirov dixe. Bêguman ev 
yek di dahatûya mirovahiyê de jî roleke 
pir girîng û dîyarker dileyîze. Hebûna 
civak û nîjadên dîrokî, girêdayî 
şaristaniyên kevnar e. Şaristaniya 
hemdem a îroyîn li ser riknê çanda 
şaristaniyên kevnar û qedîm ava bûye. 
Alavên têknolojiyê û geşepêdaniya 
zanyariyên civakî, hem pevkelijandina 
çanda kevnar û nûjen û hem jî 
şaristaniya hevpar û hemdem a îroyîn 
pêk aniye. Bi kurtayî şaristaniya îroyîn, bi 
pevkelijandina şeş-heft şaristaniyên 
cîhanê yên kevnar û nûjen relli 
nasnaveke nû dadigere. Ev şaristaniyên 
kevnar û nûjen hin jê ev in: Şaristaniya 
Rojava, Şaristaniya Japonî, Şaristaniya 
Hindê, Şaristaniya îslamê, Şaristaniya 
Slavan, Şaristaniya Emerîkaya Latîn, 
Şaristaniya Misrê, Şaristaniya 
Mezopotmayayê û Şaristaniya Efrîkayê. 

Cudayetiyên navbera şaristaniyan tucar 
naşibin cudayetiyên navbera bîrdoz, 
pergal û ramyariyên civakî. He çend ku di 
demên borî de şer û pevçûnên giran her 
gav ji ber van cudayetiyan derketibin jî, 
dîsa nayê wê wateyê ku dê ev cudayetî, 
her gav bibin sedema şer û pevçûnên 
navbera şaristaniyan. Na ! Dibe ku îro 
têvê şaristaniyan, belê her yek ji wan bi 
reng û cureyên xwe hev û din xurtir û 
dewlemendtir jî bikin. Jixwe divê ku wisa 
be. Lewre pêdiviya mirovahiyê îro bi vê 
yekê heye. 

û divê şaristaniyên kevn û nû li 
sentezeke erênî dagerin û her şaristanî 
wekî robareke jînê biherike ser deryaya 
aştî, azadî û mirovahiya cîhanê. 

Ger ku cîhan û gerdûn geşedaniyên 
xwe yên xwezayî bidest bixin, dê 
têkûzbûn û kemilîn jî bibe para 
mirovahiyê. 

Dibe ku di pêşerojê de jî têkoşîna 
navbera van şaristaniyan bidome. Belê 
heke bi vî awayî bidome, dê cîhana 
hemdem û mirovahiya navser bi lêkdana 
navbera van şaristaniyan re li 
şaristaniyeke nû ya hevpar bihesile. 
Ango wê şaristaniyên kevnar jî nikaribin 
taybetî û reseniyên xwe yên dîrokî 
biparêzin. 


Kaniya He/bestan 


Çîrokên Evîndariya Derewîn 



Cankurd 


Di tariya şevê de 
Ez tîrêjên roya bi tîn bi bîr 
tînim 

Di nêv kêlên goristanê re diçim 
û xew SIYASÎ 

na jîneke bê dawî dibînim... 

Li bêşeya bê dar û bê av 
Ez kûr û dûr û fireh dinêrim 
Ji seravê... 

Ji nistina herheyî pê ve tiştek 
riîne... 

û ji nişka ve... 

ez li gundê xwe yê mîna behiştê 
vedigerim... 

Ji „Kariîsarkê”, di pença xwe de, 
avê vedixum, 

Di ser „Benda Romanî' re 
dibezim, 

ku dike xumxum û nalenal 
û tozava wê li rûyê min dide... 

Li ser zinarên germik ên 
„Golzuqaqê" 

Ez guhdariya „Aşê mezin" dikim, 
ku di çavikên xwe re 
bi hembêzan ava wekî berfê sipî 
davêje... 

û li ser pireya piçûk, 
a ku bi lehiyê re çûye... 

Ez hîn çavrêya wê pêjnê dikim, 
ku mîna guleke Cûrî 
li baxê Irem bo bilbilan 
çîrokên evîndariya xwe ya 
derewîn dibêje... 

ÇAND Û HUNER 


Agirî 


Bîranînek ji wan tiliyên ku huner jê dibarî 


N: Loqman Ebdulazade 
W: Rondik 

H uner, çand û kultur hin peyv in 
ku ji bo her gel û neteweyekê 

tê wateya nasnameyê û bi hîmê 
bingehîn yê wê netewê tê hesibandin. 
Lê di rastî de wateya eslî û rastîn ya 
wan peyvan çîye? 

Ger em wan bi zimanek sade û 
xomane pênase bikin, em dikarin 
bibêjin ku heman metoda jiyan, livîn, 
riftar, û kar û kiryarên rojane yên me 
ne. Mirov divê bîr ji hemû ew tiştan 
bike ku bi awayek xwestî û nexwestî 
hatine nav proseya jiyanê. Divê mirov 
biçe nav kûrahiya hizr û bawer û 
bihayên mirovî û netewî, heya ku jêre 
eşkere bibe ku huner û kultura bav û 
bapîran çawa hetanî vir hatiye. Çûnku 
çand û hunera her netewe û girûpekê, 
xwedîka wê netew û girûpê ye. Eva jî 
nahê înkarkirin ku huner çeka herî 
girîng û bibandor e li xebata 
rizgarîxwaziya gelên bindest bi giştî û 
gelê mafxwarî yê kurd jî bitaybetî. Ji bo 
me kurdan bi tu awayekê xebat û 
berxwedana hunerî û kulturî a netewî ji 
xebat û tekoşîna siyasî nahê cudakirin 
bi taybetî di qonaxa niha de. 

Kêm ninin ew şoreşvanên kurd ku bi 
biçûktirîn alav, mezintirîn xebat û 
berxwedanî meşandine. Yek ji van 
kellemêr û şoreşvanên kolneder, 
mamosta ''Qale Mere"yê bilûrvan bû. 
Diyare her neteweyek ku xwediyê 
serbestî û hikûmeta netewî a xwe 
nebe, hunermendên rastîn yên wê jî tu 
car jiyanek xweş bi xwe re nabînin û 
wekî Hêmin dibêje aware, derbider û 
biêş û azar in. Qale Mere jî yek ji wan 
hunermendên netewî û bêpar ji 
xweşiyên jiyanê bû. 

Qadir Ebdulazade, naskirî bi Qale 
Mere, 80 salan berî niha li gundê 
"Kolîce" ser bi bajarê Mehabadê ji 
malbatek dilpak û hejar de hate dinê. 
Herwek bi xwe gellek caran bas kiriye 
ku jiyanek pirr ji derd û êş û azar 



hebûye. Bavê xwe nedîtiye û mixabin 
her di jiyê 6 saliyê de jî diya xwe ji 
dest dide û ji vê neimeta mezin jî 
bêpar dimîne. 

Hunermend Qale Mere her wekî bi 
xwe jî gotiye: "Ew her bi malbat hogirê 
bilûrê bûne û bilûrvanên mezin jî di 
nava wan de hilketine. Hunermend 
Qale Mere her li temenê zarokatiya 
xwe hogirê bilûrê bûye û dest û tiliyên 
wî bi bilûrê firçik girtine. Ew dibêje 
gellek caran di demên derbiderî û 
mişextîbûnê de hevderdî û hevxemiya 
koma xebatkarên salên 46- 47'ê kiriye 
û pirr caran jî tevî Hejar û Hêmin 
hevnişênî kiriye. Hunermendê nemir bi 
sedema awareyî, derbiderî û janên 
jiyanê, pir direng jiyana hevpar pêk 
aniye. Ew sala 1364'ê Rojî di bajarê 
Bokanê de jiyana hevpar pêk tîne ku 
berhema vê jiyana wî, du xortin bi 
navên Mihemed û Ehmed in. 

Mirov dikare bibêje ku parek ji 
taybetmendiya hunerî a Qale Mere eva 
bû ku bêy mamosta anku bi awayek 
xoristî hînî vê hunerê bû û birastî jî bi 
bilûra xwe berhemên mezin 
afirandiye, û pirr car jî di nav park û li 
ser şeqaman de bo êminkirina mêlaka 
xwe û şadkirina dilê netewa xwe û 


bîranîna rojên tal û şirîn, destê xwe 
dibire ber şûtika xwe û bilûra xwe 
derdixist û bi penceyên zêrîn yên xwe 
bilûr dixiste semayê. Pirr caran xelkê 
kombûyî li dewra hev, diçûne nav bîr û 
hizrên xebat û berxwedana bilûra 
mame Qale. (îşare bi Radyo Dengê 
Kurdistana îranê) 

Mame Qale pirr caran gotiye ku 
temenê bilûra wî 150 salî bûye û tenê 
bi xwe 30 salan bi vê bilûrê xizmeta 
gelê xwe kiriye. 

Dengê bisoz yê bilûra Qale Mere, 
xêncî wê ku di nav dilê xelkê 
Kurdistanê de pêgeha taybetî a xwe 
heye, herweha gellek ji xelkê cîhanê jî 
bi dengê bilûra Qale Mere hevnas in. 

Qale Mere ji bilî xelata rêz û 
hezkirina gelê kurd bi giştî û hogirên 
hunera kurd bi taybetî, çendîn xelatên 
deverî û cîhanî jî wergirtine. 

- Xelata baştirîn bilûrvan - welatê 
Alman ku mixabin nehiştin biçe 
werbigre. 

- Xelata taybet bi Enfalê di sala 
2003'an de li bajarê Silêmaniyê. 

- Xelata xelkê bajarê Bokanê di sala 
2003'ê û çendîn xelatên curbicur yên 
din di hundirê îran û Kurdistanê de. 
Qale Mere berî wê ku hunermend be, 
mirovek siyasî, xebatkar û 
nîştimanparêzekî kurd bû, hez û hêvî 
û kiryarên jiyana wî, tewawkerê 
xebata hunerî - siyas a wî 
hunermendê mezin bû. Mixabin qeder, 
felek û mirinê izin neda ku bi hêvî û 
xweziyên xwe ku çeqandina ala 
Kurdistanê û rizgariya neteweya wî 
bû, bigihîje. Mixabin roja pêncşem, 
31.02.1388'ê Rojî bo yekcarî xatira 
yekcarî ji gel û nîştiman kir û roja înê 
01.03.1388'ê Rojî termê wî di nav 
koma xelkê bi emeg yê Kurdistanê de 
li bajarê Bokan û di biniya çiyayê 
"Naleşikên"ê de û li rex gora 
hunermendê nemir, Hesen Zîrek, 
teslîmê xaka pak ya Kurdistanê hat 
kirin. 






Agirî 

Ji Çiya Mazî Pirtûkeke Nû: “Mijarên Mîqro” 




iya Mazî bi 2yemîn pirtûka xwe 
a çîrokan derket pêşberî 
xwendevanan. Wekî tê zanîn 


Çiya Mazî pêşî pirtûka çîrokan "Mistek 
jiyan" weşandibû. Dûre bi pirtûka 
"Palûte" a helbestan dom kiribû. 
Herwiha Mazî, bi lêkolînên folklorîk û 
zargotinî û wergerê jî tê nasîn. Pirtûka 
wî ya bi navê "Ferhenga Gotinên 
pêşiyan" di sala 2005 an de hatibû 
weşandin. Ev ferheng li Duhokê bi 
tîpên Erebî (kurmancî) jî di 2006'an de 
hatibû weşandin. Herwiha gellek 
nivîsarên wî jî di gellek weşanan de 
hatine weşandin. 

"Mijarên Mîqro", nîşana guherîna 
çîrokên Çiya Mazî ji alî teknîk û şêwazê 
xûya dike. Di çîrokên xwe de bi piranî 
li ser pisîkolojiya mirovan sekiniye. 
Tiştên biçûk ku mirov lê heyîrî dimînin 
an mirov bi wan tiştan dikevin 
astengiyên mezin û nikarin derkevin bi 
piranî bûne mijara çîrokên Mazî. Minak; 
kêzikek, xewna zarokekî, çeqmaq, 
dibistan û fîkandina mirovekî bûne 
mijara çîrokên wî. 

Ya herî girîng ku di vê pirtûkê de 
xuya dibe, tiştên bêgiyan ku dipeyîvin 
an dibin lehengê çîrokan wekî; kevir, 
dar, mêw. "Dara bihîvê" û "Dara 
Mêwê" ; van darana her yek ji xwe re 
çîrokek mîrovan ji xwendevanan re 
vedibêjin. Van çîrokana rewşa civakê bi 
awayekî hêsan derdixin pêşberî 
xwendevanan. 

Di "Dara Bihîvê" de em li rastî 
kuştina jin û qîzan rast tên û bi 
mînakên tewl bitewl. Di vê çîrokê de jin 
û mêr li derekê rûdinin û planên 
kuştina qîza xwe dikin. Lê wekî 


guftûgoyên ji rêzê dîyalog rêz dibin. 
Mekanê vê çîrokê welatê Kurdan giş e. 
Bajarek e, lê ew bajar bi navê hemû 
bajarên kurdan tê binavkirin. Wekî 
dibêje; "em li paş bajarekî dîrokî 
rûniştine, gelo Diyarbekir e, gelo 
Mêrdîn e, Riha ye, Xerpût e? Na na, ez 
dibêm Êlih e yan jî Agirî. Dibe ku 
Hewlêr an Duhok be jî, nizanim. Weke 
navê Mehabad jî tê guhê min, belkî 
nav ew be jî." Ev nîşandayîn kuştina 
jinan ku li herderê welatê kurdan 
belabûyî derdixe holê". 

Di çîroka "Şemo Şano" de hînbûna 
şkenceyê ku mirov êdî demek te 
şkenceyê bi tiştekî nahesibîne xuya 
dike. Herwiha carinan mirov dibin wekî 
wahş û hirçan û bêrehm dimînin di 
çîroka "Şahîdî" de. Lehengê çîroka 


balkêş "Dîmen xweş e" bi navê "Brêz 
M." zixtan li pîroziya dayikê dixe û 
dibêje "ez ji diya xwe hez nakim". 
Herwiha di çîroka "Niqrîskên Gewriyê" 
de jî dayik tê rexnekirin. 

Di çîroka fînalê "Xewna Dawî" de 
lehengên çîrokan giş tên bibîranîn, vê 
çîrokê bi xewneke dawî ya pir belkêş 
cîhekî xweş girtiye di pirtûkê de. 
"Tenûra mala şêx", "Em" "Ma ev jî nig 
in", "Kekê mino zava" "Dînamo" 
çîrokên din yên balkêş in di pirtûkê de. 

Wekî çîrokên kurdî ku van salên 
dawiyê derdikevin, di çîrokên Çiya Mazî 
de jî pêşketina wêjeya kurdî xuya dibe 
û tahmeke xweş ya ziman bi mirov 
didin tahmkirin."MiJARêN MîQRO" di 
weşanxaneya "do" yê de hatiye 
çapkirin. 


Navenda Nêrgiz’ê Bi Boneya Roja Cîhanî a Zarokan, Şahiyek LidarXist 


oja duşem, l'ê Hezîrana 2009'an, 
bi hinceta Roja Cîhanî a Zarokan, 
di hola giştî a binkeya Deftera 

Siyasî a PDKÎ de, şahiyek mezin ji aliyê 
Navenda Nêrgiz'ê ve hate lidarxistin. 

Nûçegihaniya Kurdistan'ê di vê derbarê 
de ragihand ku zarokên kempên PDKÎ û 
navend û rêxistinên taybet bi zarokan li 
çend bajarên Herêma Kurdistanê, bi vê 
hincetê di şahiya han de beşdar bibûn. 

Di destpêka şahiyê de peyama Deftera 
Siyasî a PDKÎ, ji aliyê Mihemednezîf Qadirî 
ve hate xwendin. Piştre zarokên Navenda 
Nêrgiz'ê, sirûda "Cîhana Zarokan" pêşkêş 
kirin. 

şahî bi awayê jêr birêve çû: 

- Aryako Rehîmî, peyama Navenda 


Nêrgiz'ê pêşkêş kir. 

- Rêxistina Behremend ji bo hişyariya 
zarokan, çend dîlan pêşkêş kirin. 

- Zarokên Navenda 1 a Kurdistanê, 


şanoyek birêve birin. 

- Gurûpa sirûda Navenda 
Nêrgiz'ê sirûda "Esman" pêşkêş 
kirin. 

- Zarokên Başûrê Kurdistanê, 
sirûda "Roja Şahiyê" pêşkêş 
kirin. 

- Tîma Werzişî a zarokên 
Navenda 3 a Kurdistanê, çend 
hunerên werzişî nîşan dan. 

- Strana "Rap" ji aliyê zarokên 
Hewêrê ve hate pêşkêşkirin. Di 
dawiya şahiyê de zarokên 
kempa Azadiyê, şanoyekî 

komedî birêve birin. Hêjayî gotinê ye ku di 
şahiya Roja Cîhanî a Zarokan de, xelat bi 
ser beşdaran re hatin belavkirin. 







Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@gmail.com 




Bo Yekemîn Car Jinek Bû Seroka 
Parlamantoya Hindistanê 


Herêma Kurdistanê Şandina 
Neftê Bo Derve Dest Pê Kir 


Bilûrvanê Navdar Yê Kurd 
Qale Mere, Koça Dawiyê Kir 


Bilûrvanê navdar yê Kurd, Qadir Ebdulazade, naskirî bi Qale 
Mere, şeva pêncşem, 21'ê Gulana 2009'an, di nexweşxaneya 
giştî a bajarê Bokanê de çû ser dilovaniya xwe. 

Qale Mere mirovek welatperwer û xweşteviyê xelkê 
Kurdistanê û her wiha dostekî wefadar yê şehîd Dr. 
Ebdulrehman Qasimlo bû. Ji ber ramanên xwe yên 
welatparêzî çend caran kete girtîgehê. 

Qale Mere nêzîk 80 salan, bi rêya bilûrê, hez û evîndariya 
xwe bi nîştimanê nîşan da û folklora Kurdî zindî ragirt û 
zengîn kir. 

Koça dawî a hunermendê navdar Qale Mere, kul û kovanek 
mezin xiste nav dilê xelkê Kurdistanê. tW çend bajarên 
Kurdistana îranê de, hunermend Qale Mere bi civîn, semînar 
û rê û resmên taybet hate bibîranîn. Dengê bilûra wî dê 
herdem wî di nav dilê hemû hunerkezek kurd zindî bike... 


Nûnerên Parlemantoya 
Hindistanê, bi tevahya dengan 
roja çarşem, 3'ê Hezîrana 
2009'an, jinek weke Seroka 
Parlemantoya wî welatî hilbijartin. 

Mîra Kumar ya 64 salî 
dîplomatek serkevtî ya Hindistanê 
bûye û 5 gerran jî endama 
Parlementoyê bûye. Eva cara 
yekemîn e ku di Hindistanê de 
jinek dibe seroka Parlemantoya 

wî welatî. Mîra Kumar ji sala 1985'an şûnde tevlî siyasetê bûye. 




- ♦ - 

Dûkela Cigarê Xetera Tûşbûna Mirov Bi 
Nexweşiya Şekirê Zêde Dike 

Kêşana cigareyan û dûkela 
cigarê xetera tûşbûna mirov bi 
nexweşiya şekirê(diyabet) çend 
qatan zêde dike. 

Li gor lêkolînên nû yên di vê 
derbarê de, ciwan û jin herî zêde 
dikevin ber vê xeterê, lewra 
daxwaz tê kirin ku di cihên giştî 
de cigare nehên kişandin. 

Bijîşkên vê warê dibêjin ku 

nexweşiya şekirê çendîn nexweşiya cur bi cur bi xwe re tîne 
û kêşana cigareyan xetera tûşbûn bi vê nexweşiyê 6 qatan 
zêde dike. 


Roja l'ê Hezîrana 2009'an, ji bo kurdan 
serkevtinek girîng û dîrokî hete tomarkirin, niha pê 
re bi awayekî fermî petrola Herêma Kurdistanê dê 
bi rêya boriyên nefta îraqê ên navbera Kerkûk û 
Ceyhanê derbasî welatên Ewropayê bibe. 

Li gor agahiyan, ji vê petrolê dê %17 bikeve 
destê Kurdan. Serokê Herêma Kurdistanê, Mesûd 
Barzanî ew roj weke rojeke dîrokî û gavek girîng 
nirxand. 

Şîrketên ku di seneta petrola Kurdistanê de 
dixebitin, dê rojane heta 90 hezar bermîlan nefta 
Kurdistanê bişînin derve. Hikûmeta Herêma 
Kurdistanê hêvîdar e ku heta sala 2010'an, şandina 
nefta Kurdistanê di rojê de bigihîje 250 hezar 
bermîlan. 

Ev çend sal bû, eva xala cihê nîqaş û pirsgirêkên 
navberê Hikûmeta Herêma Kurdistanê û dewleta 
navendî a îraqê bû. 






















